CELEX: 62016TN0691
Language: el
Date: 2016-09-26 00:00:00
Title: Υπόθεση T-691/16: Προσφυγή της 26ης Σεπτεμβρίου 2016 — Elevolution-Engenharia κατά Επιτροπής

28.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 441/26
            
         
      Προσφυγή της 26ης Σεπτεμβρίου 2016 — Elevolution-Engenharia κατά Επιτροπής
      (Υπόθεση T-691/16)
      (2016/C 441/30)
      Γλώσσα διαδικασίας: η πορτογαλική
      
         Διάδικοι
      
      
         Προσφεύγουσα: Elevolution-Engenharia SA (Amadora, Πορτογαλία) (εκπρόσωποι: A. Pinto Cardoso και L. Fuzeta da Ponte, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να δεχθεί την προσφυγή στο σύνολό της και, ως εκ τούτου, να ακυρώσει τις αποφάσεις της καθής σχετικά με τα χρεωστικά σημειώματα τα οποία της κοινοποιήθηκαν στις 3 Αυγούστου 2016·
               
            
                  —
               
               
                  να καταδικάσει την καθής στα δικαστικά έξοδα της προσφεύγουσας, όπως αυτά καθοριστούν.
               
            
         Λόγοι και κύρια επιχειρήματα
      
      Προς στήριξη των αιτημάτων της, η προσφεύγουσα προβάλλει τρεις λόγους ακύρωσης.
      
                  1.
               
               
                  Ο πρώτος λόγος αφορά αναρμοδιότητα. Η προσφεύγουσα υποστηρίζει ότι η καθής δεν είχε αρμοδιότητα ούτε και είχε εξουσιοδοτηθεί προς έκδοση των προσβαλλόμενων πράξεων.
               
            
                  2.
               
               
                  Ο δεύτερος λόγος αφορά παράβαση ουσιώδους τύπου. Κατά την προσφεύγουσα, τα επίμαχα σημειώματα έχουν αιτιολογηθεί μόνον εμμέσως ή σιωπηρώς, είναι αόριστα και αντιβαίνουν στο δίκαιο της Ευρωπαϊκής Ένωσης.
               
            
                  3.
               
               
                  Ο τρίτος λόγος αφορά παραβάσεις της Συνθήκης και των κανόνων εφαρμογής της.